Dependencia emocional

thumb
A dependencia emocional consiste en un "patrón persistent de necesidaz emocionals insatisfeitas que se preban d'abondar de traza desadaptativa con atras personas".Castelló J. (2000). Análisis del concepto "Dependencia Emocional". I Congreso Virtual de Psiquiatría. Ye una mena de dependencia relacional chenuina, replecando as dependencias relacionals como trestuques caracterizatos por a expresión de conductas de mena adictiva en as relacions interpersonals.Moral, M. y Sirvent, C. (2008). Dependencias sentimentales o afectivas: etiología, clasificación y evaluación. Revista Española de Drogodependencias, 33 (2), 150-167. Obtenito de: . As relacions que estableix l'individuo con dependencia emocional son asimetricas, manifestando una actitut de sosmesa enta l'atra persona. En o caso concreto d'as relacions de parella, se tractarba d'una necesidat extrema de caracter afectivo que un individuo siente enta la suya parella. As dependencias interpersonals rematan por afectar a o conchunto de sistemas d'o subchecto:Anguita, A. PROPUESTA DE INTERVENCIÓN PARA LA DEPENDENCIA EMOCIONAL. SUPERACIÓN DE LA DEPENDENCIA TRAS LA RUPTURA DE LA PAREJA. Facultad de Psicología. Departamiento de Psicología Biológica y de la Salud. Universidad Autónoma de Madrid.

Cognitivament, as personas que lo pateixen en mantienen de creyencias y esquemas sobre ellas como personas febles y amenistatas, n'han d'alticamaduras, de remugacions, de zelos etc... Encara que as conductas d'istos individuos pueda modificar-sen en función d'a situación u en función d'a suya percepción de ganancias y perdas en distinctos momentos, as creyencias se mantienen perén estables y son as que menan a resta de sistemas d'o subchecto.
Emocionalment, en pateixen de medrana a l'albandono por parti d'a parella, anxiedat debant d'a  deseparación, disforia intensa  debant d'o refús, medrana a la valguación negativa por parti d'otris, etc...
Motivacionalment, sienten una empenta de mirar de contino contacto con a parella, deseyos de protección y d'aduya, etc...
Conductualment, en realizan de conductas de sosmesa, de complacencia, de busca de contacto con a parella, etc...

L'individuo con ista mena de dependencia en manifiesta, por tanto, de pensamientos, creyencias, emocions y conductas que chiran arredol d'a necesidat que mantién por vincular-se estreitament con personas que son importants ta él, en iste caso, con a parella.Hirschfeld, R.M.A., Klerman, G.L., Gough, H.G., Barrett, J., Korchin, S.J. y Chodoff, P. (1977). A measure of interpersonal dependency. Journal of Personality Assessment, 41 (6), 610-618.

A dependencia emocional ye un trestuque que prevoca una estricia significativa no solo en l'individuo que la pateixe, sino que tamién en apolarga es nocimientos ta lo suyo cerclo mas amanato y mesmo tiene consecuencias ta la sociedat en cheneral.Bornstein, R.F. (2012). Illuminating a Neglected Clinical Issue: Societal Costs of Interpersonal Dependency and Dependent Personality Disorder. Journal of Clinical Psychology, 68 (7), 766-781. A-saber-las rechiras han contrimostrata una correlación positiva entre a dependencia afectiva y simptomatolochía anxioso-depresivaNg, H.M. y Bornstein, R.F. (2005). Comorbidity of dependent personality disorder and anxiety disorders: a meta analytic review. Clinical Psychology: Science and Practise, 12, 195-406.Sahar, G. (2008). What Measure of Iterpersonal Dependency Predicts Changes in Social Support? Journal of Personality Assessment, 90 (1), 61-65.Urbiola, I., Estévez, A. y Iraugi, I. (2014). Dependencia emocional en el noviazgo de jóvenes y adolescentes (DEN): desarrollo y validación de un instrumento. Ansiedad y Estrés, 20 (2-3), 101-114., asinas como con malautías fisicasPorcerelli, J.H., Bornstein, R.F., Markova, T. y Huprich, S.K. (2009). Physical Health Correlates of Pathological and Healthy Dependency in Urban Women. The Journal of Nervous and Mental Disease, 197 (10), 761-765. y simptomas somaticos.Bornstein, R.F. y Gold, S.H. (2008). Comorbidity of personality disorders and somatization disorder: A meta-analytic review. Journal of Psychopathology and Behavioral Assessment, 30, 154-161. Tamién se son trobatas evidencias que relacionan a dependencia con un mayor uso d'os recursos sanitarios: requieren un mayor numero de días d'hespitalización y recurren en mayor mida a lo servicio d'urchencias que a población normal. Se ye contrimostrato que istos pacients punctúan mas alto que pacients no dependients en a-saber-los simptomas psicopatolochicos como obsesión-compulsión, sensibilidat interpersonal, hostilidat u ideación paranoide.Santamaría, J.J., Merino, L., Montero, E., Cano, M., Fernández, T., Cubero, … y González- Bueso, V. (2015). Perfil psicopatológico de pacientes con Dependencia Emocional. Cuadernos de Medicina Psicosomática y Psiquiatría de Enlace. Revista Iberoamericana de Psicosomática, 116, 36-46.Abuín, M.R. y Rivera, L. de (2015). Dependency, detachment and psychopathology in a nonclinical simple: General relations and gender differences. Is there a new line of inquiry on paranoid pathology? Clínica y Salud, 2, 65-72. A inchent necesidat d'ista mena de pacients enta las suyas parellas y a medrana extrema a la ruptura d'a relación esplanicarba a mayor prebabilidat  d'os dependients emocionals a veyer-sen embrecatos en casos de violencia de cheneroBornstein, R.F. (2006). The Complex Relationship Between Dependency and Domestic Violence. Converging Psychological Factors and Social Forces. American Psychologist, 61 (6), 595-606.Aiquipa, J. J. (2015). Dependencia emocional en mujeres víctimas de violencia de pareja. Revista de Psicología, 33, 412-437. y a veyer-sen embrecatos en problemas legals.Germán, I. (2010). La relevancia criminológica de las adicciones sin sustancia a determinadas conductas y de su tractamiento. International e-journal of criminal sciences, 4, 1-23. En zagueras, se ye relacionata la dependencia emocional con una mayor taxa de suicidios.McClintock, A.S. y Anderson, T. (2015). The Application of Minfulness for Interpersonal Dependency: Effects of a Brief Intervention. Mindfulness, 6, 243-252..

Se tracta d'un trestuque poco estudiato dica agora; de feito, no se reculle como tal en os manuals diagnosticos actuals (DSM-5 y CIE-10), a despeito de que os terapeutas se troban cada vegada mas con ista problematica en as suyas consultas.Cubas, D., Espinoza, G., Galli, A. y Terrones, M. (2004). Intervención cognitivo-conductual en un grupo de pacientes mujeres con dependencia afectiva. Revista de Psiquiatría y Salud Mental Hermilio Valdizán, 5 (2), 81-90.Salcedo, A. y Serra, E. (2012). Amores dependientes. Teoría del apego como origen, mantenimiento y solución a la dependencia en el amor. Valencia: Tirant Humanidades. Nos trobamos con rechiras sobre o tema a on cosa menos que un 49,3% d'a muestra replegata se declara dependient emocional.Sirvent, C., Moral, M. (2007). La dependencia sentimental o afectiva. 8º Congreso Virtual de Psiquiatría.com Interpsiquis. En o repective a las diferencias de chenero, os datos son diversos. En b'ha de rechiradors que esfienden que, debito tan a causas biolochicas como culturals, ye un trestuque que afecta mas a mullers,Castelló, J. (2005). Dependencia emocional: características y tractamiento. Madrit: Alianza Editorial.Aiquipa, J. (2012). Diseño y validación del inventario de dependencia emocional-IDE. Revista IIPSI, 15 (1), 133-145. encara que otris han observato que en l'adolescencia sembla estar que ista diferencia se disbaneix.González-Jiménez, A.J. y Hernández-Romera, M. del M. (2014). Emotional Dependence Base on the Gender of Young Adolescents in Almería, Spain. Procedia –Social an Behavioral Sciences, 132, 527-532. Unatro grupo de rechiradors esfiende que as diferencias entre os dos cheners se deben a la utilización de distinctas ainas de mida: entre que as mullers punctúan mas alto en dependencia emocional en midas d'autoinforme, no se'n troban diferencias significativas si s'emplegan atras menas de midas.Bornstein, R.F., Manning, K.A., Krukonis, A.B., Rossner, S.C. y Matrosimone, C. (1993b). Sex differences in dependency. A comparison of objective and projective measures. Journal of Personality Assessment, 61, 169-181.

Caracteristicas d'a dependencia emocional
Entre as principals caracteristicas d'a dependencia emocional, destacamos as siguients:

 Os dependients emocionals presentan una autoestima muito baixa y un autoconcepto negativo.Bornstein, R.F. (1992). The dependent personality: Developmental, social, and clinical perspectives. Psychological Bulletin, 112 (1), 3-23. En considerar-sen a éls mesmos como sers vulnerables y necesitatos, se poderba orichinar a resta de manifestacions d'a dependencia emocional. Por eixemplo, dito autoconcepto puet revellar-ne de motivacions ta bienquedar con aquellas figuras que en puedan ofrir de refirme y de cudiato e, por tan, en chenerará de conductas sosmesas y encaminatas ta la busca contina de dita figura. Encara que a conducta d'os pacients con dependencia interpersonal pueda variar en función d'as situacions y seguntes n'i perciban d'esquimens y de nocimientos, istas creyencias sobre éls mesmos remaneixen constants.
 Ditos pacients han un esmo amugato u nulo d'o problema.Moral, M. y Sirvent, C., Blasco, P. (2012). Autoengaño en adictos y dependientes emocionales. 13º Congreso Virtual de Psiquiatría. Interpsiquis 2012: 1-23. Isto se debe a os mecanismos de negación y d'autoenganyo que despliegan, que dificultan ista presa d'esmo (por eixemplo, n'han de pensamientos d'a mena "no puedo vivir sin d'él/d'ella"; "tampoc yéranos tan mal"; "seguro que no lo torna a fer"; etc...). Distorsionan a realidat ta reafirmar-sen en as suyas creyencias y ta bozar-ne d'aspectos que resultan socialment cuestionables tan ta éls mesmos como ta las personas d'o suyo arredol.
 Mantienen una posición subordinata en as relacions. S'amuestran sosmesos con as suyas parellas en cuenta d'as suyas propias necesidaz, opinions, deseyos etc... Son capables d'endurar-ne d'insulto, de rebaixadas y mesmo de maltracto fisico. Destinan a mayor parti d'o suyo tiempo y esmamixada en estar chunto a la parella, en cuenta d'atras actividaz como lo treballo, as aficions u como pasar-ne de tiempo con a familia y amigos.Riso, W. (2009). ¿Amar o depender? Cómo supercar el apego afectivo y hacer del amor una experiencia plena y saludable (3ª, 5ª imp. Ed.). Madrit: Planeta/Zenith.
 En realizan de grans esmanixadas ta mantener a relación a penar d'estar sofrendo, presentando una incapacidat de crebar a relación.
 Gosan presentar-ne de commorbilidatz con anxiedat y depresión u simptomatolochía anxioso-depresiva. En menor mida, tamién se troban comorbilidaz con trestuques d'alimentación.
 N'han de bellas habilidaz socials muito pobres, marcatas por una radita asertividat.Mayor, I. (2000). ¿Por qué siempre nos enamoramos de quien no debemos? Espanya: Ediciones Librería ArgentinaMoral, M. y Sirvent, C., Blanco, P. (2011). Adicciones y déficits en asertividad. Revista psicología.com, 15. Ista caracteristica estarba relacionata con l'autoconcepto que mantienen. Os pacients con dependencia emocional no han desarrollato una autopercepción identitaria: no n'expresan ni d'emocions ni d'opinions importants ta éls porque perciben que os d'a suya parella son mas importants.Hoogstad, J. (2008). Choice Theory and Emotional Dependency. International Journal of Reality Therapy, 28 (1), 63-68.
 Presentan un estato d'animo negativo u disforico.Moral, M. y Sirvent, C. (2009a). Dependencia afectiva y género: perfil sintomático diferencial en dependientes afectivos españoles. Revista Interamericana de Psicología/Interamerican Journal of Psychology, 43 (2), 230-240. Obtenito de: http://redalyc.org/resumen.oa?id=28412891004.Sirvent, C., Moral, M. (2007). La dependencia sentimental o afectiva. 8º Congreso Virtual de Psiquiatría.com Interpsiquis. S'aprecian cambios socials notables en o estato de l'animo cuan, dimpuesas d'haber crebata la relación con a suya parella, en reciben de noticias u consideran que en b'ha de posibilidaz de reprener a relación dimpués d'un amanamiento.
 A suya expresión corporal en denota de tristeza contina y d'esvalimiento. Se son trobatas relacions positivas entre o livel de dependencia emocional y a frecuencia d'a conducta de plorar. Manimenos, ista correlación no solo se debe a la existencia d'un afecto negativo como responsable d'o planto; os dependients emocionals lo emplegan antimás como una traza de comunicación ta mirar-ne de repunte u de proximidat con os otris.Fiori, K.L., Consedine, N.S., Denckla, C.A. y Vingerhoets, A.J.J.M. (2015). Crying in context: Understanding Associations With Interpersonal Dependency and Social Supprort. PsychOpen. Interpersona. An International Journal on Personal Relationship, 7 (1), 44-62.
 Han un locus de control externo. En cometen de "falacias de control", pasando de creyer-sen responsables de cualsiquier acayecimiento d'as suyas vidas a veyer-sen impotents y sinse garra capacidat d'exercer-ne de control. Ista distorsión cognitiva chenera una graniza angunia en os dependients emocionals.Lemos, M. y Londoño, N.H (2007). Distorsiones cognitivas en personas con dependencia emocional. Informes Psicológicos, 9, 55-69.
 Mantienen unas creyencias richidas y exacheratas sobre l'amor romantico y sobre cómo iste debe estar. En cometen de distorsions cognitivas d'a mena "deberbas" sobre as relacions amorosas.
 L'absencia de parella u a ruptura d'a relación en prevoca de sindrome d'abstinencia y craving: sentimientos de dolor, de soledat y intentos continos d'estar con a parella u de reprener a relación como siga.Mallor, P. (2006). Relaciones de dependencia ¿Cómo llenar un vacío existencial? Revista de Psicoterapia, 17 (1), 65-87.Moral, M. y Sirvent, C. (2009b). Dependencia interpersonal como adicción social: perfiles clínicos diferenciales. 10º Congreso Virtual de Psiquiatría. Interpsiquis, Febrero 2009, 1-16.
 Gosan haber-ne de varias parellas a o largo d'a suya vida. Son raditos os periodos en os que no mantienen una relación.
 N'han de medrana y d'intolerancia ta la soledat y ta la frustración, o que lis produz una graniza anxiedat debant d'a deseparación.Bornstein, R.F. (2011). An interactionist perspective on interpersonal dependency. Current Directions in Psychological Science, 20, 124-128. Se tracta isto d'una consecuencia d'a suya baixa autoestima; no soportan estar solos con éls mesmos, y por tanto miran d'estar de contino con a suya parella. As conductas de comprebación (aguaitar a la parella, leyer os mensaches d'o mobil y d'o correu d'ella, etc...) y as de retornada (intentos agoniatos por estar perdonatos, retornada d'obchectos danyatos en as descusions, etc...) se manifiestan cuan a persona pretende d'estalbiar as suyas experiencias privatas.Izquierdo Martínez, S.A. y Gómez-Acosta, A. (2013). Dependencia afectiva: abordaje desde una perspectiva contextual. Psicología: Avances de la Disciplina, 7 (1), 81-91. Os dependients emocionals s'amuetran muito capables en atras dembas d'a suya vida, como los estudios, o treballo, os quefers u as chestions cutianas, y por tanto a medrana que sofren a la soledat no se debe a la suya incapacidat u a una radita habilidat ta apanyar-sen en a vida diaria (como poderba estar o caso d'os pacients con trestuque de personalidat por dependencia). A suya necesidat de l'otri ye simplament emocional.

As parellas triatas por os dependients emocionals
Se ye tractau d'identificar tamién as caracteristicas d'as parellas que gosan triar os dependients emocionals. Istas parellas gosar haber-ne d'una autoestima alta u muito alta (pueden mesmo plegar a estar narcisistas) y se tractan de personas explotaderas.

A dependencia "dominant" ye una mena particular de dependencia emocional. As caracteristicas d'ista mena de dependient atipico son semblants ta las d'as parellas d'os dependients emocionals mas comuns, pero trobamos bellas diferencias. A parella d'o dependient emocional no amugará o suyo rete interpersonal ta adedicar tot o tiempo ta la suya parella; por cuentra, o dominant mirará de que entramos remangan en una especie d'esfera arredrata d'o mundo. Dimpués d'una ruptura, a parella d'o dependient emocional no mira de reprener a relación (de feito, gosan estar éls qui creban); entre que o dependient dominant recorrerán a suplicas, rogativas, menazas u tot o que siga en a suya man ta reprener a relación. Poderba estar a mena de dependencia caracteristica d'os maltractadors de chenero. De feito, se ye trobata una correlación positva entre violencia de chenero y dependencia emocional en hombres.

Factors causals y mantenedors
D'espeso s'ementan os factors causals y mantenedors mas relevants ta la dependencia emocional:

Entre os factors causals destacamos:

 A vivencia d'un apego inseguro y evitativo con a figura de referencia durando a infancia: siguindo a teoría de l'apego de Bowly, as experiencias vivitas en a infancia n'estableixen d'esquemas en as personas que guidan o suyo comportamiento interpersonal en a edat adulta. A-saber-los autors afirman a relación entre a mena d'apego vivito en a infancia y a mena d'apego que s'estableix en l'adultez en as relacions romanticas.Fraley, R. C. y Shaver, P.R. (1998). Airport separations: A naturalistic study of adult attachment dynamics in separating couples. Journal of Personality and Social Psychology, 75 (5), 1198-1212.Hazan, C. y Shaver, P. (1987) Romantic love conceptualized as an attachment process. Journal of Personality and Social Psychology, 52, 511-524. A livel cerebral, se son trobatas similituz entre o funcionamiento durando l'amor materno y durando l'amor romantico: a función de l'esmo ye suspendita y en entramos bi ha una activación d'o nuclio estriato.Bartels, A. y Zeki, S. (2004). The neural correlates of maternal and romantic love. NeuroImage, 21, 1155-1166. Ye una evidencia biolochica d'a relación entre l'apego vivito en a infancia y o que s'estableix en as relacions de parella en a edat adulta. Ista relación puet deber-se a que entramas trazas d'amor comparten un mesmo proposito evolutivo, o mantener o desarrollo d'a especie, asinas como una mesma función, o lograr que os individuos remangan chuntos por bel periodo de tiempo. Por atro costato, una mena d'apego inseguro en a nineza puet regudir en conductas dependients de l'individuo. Tamién a sobreprotección por parti d'os pais durando a nineza en poderba producir de dependencia emocional, debito a que no se permite a os individuos de realizar conductas de traza autonoma.Rodríguez de Medina, I. (2013). La dependencia emocional en las relaciones interpersonales. ReiDoCrea: Revista Electrónica de Investigación Docencia Creativa, 2, 143-148. A vivencia d'un apego inseguro durando a infancia percute a livel cerebral, amugando a función d'a crosta orbitofrontal ta regular-ne d'emocions como a medrana, a carranya etc... Doncas, l'apego inseguro durando a infancia en presenta de similituz con a conducta d'os pacients con dependencia emocional: a temor debant a perda d'a figura d'apego, a busca de proximidat y anxiedat debant d'a deseparación. En cambio, si un subchecto vive una relación d'apego evitativo con a suya figura de referencia en a infancia, puet plegar a formar-se un esquema a on as figuras d'apego devienen sers inagafables, fredos y distants con qui caldrá esdoblar toz os recursos y esmanixadas ta adubir o suyo ficacio u lo suyo carinyo. En o respective a éls mesmos, l'autoconcepto que forman resulta negativo, no se consideran personas dignas de recibir amor y la suya autoestima y visión d'éls mesmos las forman a partir d'o comportamiento d'os otris con éls. En zagueras, una mena d'apego seguro aduya a formar una identidat solida, con que consiguirá establir-ne de relacions interpersonals de cualidat. Manimenos, con un apego de mena inseguro u evitativo, l'individuo formará una identidat de mugas foscas, que se solapará con a d'os otris en as relacions interpersonals; regudindo, doncas, en relacions dependients u codependients, ditas pseudosimbiosis.
 O mantenimiento d'a vinculación: o desarrollo d'a dependencia emocional no solo se debe a la mena d'apego vivito en a infancia, sino tamién pende d'a reacción de l'individuo debant ixas situacions. A penar d'a vivencia d'apegos inseguros y evitativos, os subchectos qui en rematan desembolicando de dependencia emocional optoron de ninos por vincular-sen de traza estreita con as suyas figuras d'apego. Si a vinculación establita estase mas moderata, a suya autoestima y lo suyo autoconcepto no penderban tan d'os otris y estarban mas positivos.

Por atro costato, os principals factors mantenedors d'a dependencia emocional son os siguients:

 Os esquemas cognitivos construitos mientres a infancia mantienen una serie de pensamientos, creyencias y emocions que determinan a conducta tipica en a edat adulta d'o dependient emocional.Bowlby, J. (1982). Attachment and Loss. Vol. 1. Attachment. Nueva York: Basic Books.
 O comportamiento sobreprotector d'os pais augmenta la frecuencia de conductas dependients en os fillos, qui, a la suya vegada, enforteixen a conducta parental sobreprotectora. O repertorio conductual d'o dependient emocional, doncas, se mantién a la suya vez por as respuestas que prevoca en a resta de personas con qui interactúa, qui enforteixen ista traza de portar-se.

Referencias

Bibliografía

 Bisquerra Alzina, R. Educación para la ciudadanía: el enfoque de la educación emocional.
 Castelló Blasco, J. Dependencia emocional: características y tractamiento.
 Castelló Blasco, J. La superación de la dependencia emocional.
 Castelló Blasco, J. El miedo al rechazo en la dependencia emocional y en el trastorno límite de la personalidad.
 Congost. S. Manual de dependencia afectiva.
 Congost. S. Cuando amar demasiado es depender.
 De la Villa Moral Jiménez, M y Sirvent Ruiz, C. Dependendencias sentimentales o afectivas: etiología, clasificación y evaluación.
 DSM-IV-TR. Manual diagnóstico y estadístico de los trastornos mentales.
 Estela Retana Franco, B y Sánchez Aragón, R. El amor como adicción: la visión de los adolescentes y de los adultos.
 López Sánchez, F. Desarrollo afectivo y social.
 Mallor Plou, P. Relaciones de dependencia: ¿Cómo llenar un vacío existencial?
 Riso, W. ¿Amar o depender?: cómo superar el apego afectivo y hacer del amor una experiencia plena y saludable (9edª).
 Erik Lozao, W. Los límites del amor: cómo amar sin renunciar a ser tu mismo (3ªed).
 Ruiperez, D y L. Lobo. L.Mi mente es mi enemigo.
 Sirvent, C y Villa Moral,M. La dependencia sentimental o afectiva.
-

Categoría:Trestuques d'a personalidat